Sēlijas militārais poligons
Sēlijas militārais poligons ir topošā starptautiskā militārā bāze Sēlijā, Aizkraukles un Jēkabpils novadu teritorijā Latvijā. Poligona ziemeļu daļu šķērso vietējas nozīmes valsts autoceļš V956 (Daudzeva—Viesīte—Apserde), kuru plānots asfaltēt 17 km garumā. Latvijas Republikas Aizsardzības ministrija pārņems 24 540,49 ha valsts zemes, kā arī 1034,4 ha fizisko un juridisko personu zemes un 30,91 ha pašvaldības zemes. Militāro mācību sākums iecerēts 2025. gada beigās, bet Sēlijas militārā poligona būve jāpabeidz 2030. gadā.